20 
palpebram superiorem aliumque per canalem osseum in 
membranam ceream nasi atque in carneam metulam in naso 
sitam. Paulo post nervus intrat in cavum nasi ubi secun- 
dum septum narium primum prorsum, tum prorsum ac de- 
orsum, postremo denique recta via rursus prorsum tendit 
tenuissima filamenta deflectens ad membranam Schneide- 
rianam. Ante locum in quo ossa intermaxillaria jun- 
guntur multi exeunt ramuli ad interiorem superficiem partis 
rostri anterioris. Quod nervi reliquum est per os in ca- 
vum ejus intrat peculiare ubi efficit nodum pulposum ex 
quo digrediuntur multi tenues ramuli inter os atque teg- 
mentum rostri corneum. ] 
Hamus maxililaris superior cranio relicío mox 
in duos scinditur surculos quorum alter externam partem 
ac superiorem petens se confert ad palpebram superiorem, 
ubi in multa filamenta fissus aufugit. Alter vero infra 
periorbitam prorsum vergens surculus distribuit in palpe- 
bram inferiorem ac tum discissus et in marginem rostri et 
in membranam palati abit. 
Ramus maxillaris inferior cranio relicto ramum 
deflectit temporalem ad musculum cui idem nomen, ramum- 
que intus vergentem, qui mox in multa fila distrahitur 
quae dimittit in musculos qui ossi quadrato se inserunt. 
Deinde descendit ad latus mandibulae interius ubi ramum 
externam petentem partem ejicit ad cutem maxillae inferio- 
ris, inque canalem osseum ingressus ramum deorsum de- 
flectit, ad cutem gutturis ac tum prorsum prolapsus com- 
plures alios dispergit in membranam mucosam maxillae 
inferioris inque ejus marginem. Postremo vero nervus 
eadem ratione, qua ramus primus e ganglio Gasseri, in 
extrema parte maxillae inferioris in peculiari caverna ossea 
efficit nodum ex quo multa fila transgrediuntur inter os 
atque corneum rostri tegmentum. 
